ההישג המשמעותי ביותר שלו נמצא בספרו "Geometria rotundi" (1583), בו הציג את השמות המודרניים של הפונקציות הטריגונומטריות המשיק והסקאנט.
חיים אישיים.
הוא היה נשוי לאיבריה יונגסדטר אייברס (1574–1614). בנו ג'ייקוב פינקה (1592–1663) היה פרופסור לפיזיקה. בנותיו התחתנו עם המדען קספר ברתולין האב (1585–1629), הבוטנאי יורגן פירן (1581–1628), ההיסטוריון אולה וורם (1588–1654) והתאולוג הנס ברוכמנד (1594-1630).
תומאס פינקה נפטר ב-24 באפריל 1656, ונקבר בכנסיית Vor Frue Kirke בקופנהגן.
עבודת עונשין
עבודת עונשין או עבודת מאסר או עבודת כלא (באנגלית: Penal labour) היא מונח כללי לעבודת כפייה, בדרך כלל עבודת כפיים , אשר אסירים נדרשים לבצע. המונח עשוי להתייחס למספר היבטים קשורים: עבודה כצורת ענישה, מערכת בית הסוהר שמשמש כאמצעי להבטחת עבודה, ועבודה שמספקת תעסוקה לאסירים. ניתן להחיל היבטים אלו על אסירים מסיבות פוליטיות, דתיות, מלחמתיות או מסיבות אחרות.
בין היישומים בקנה מידה גדול של עבודת עונשין נכללים מחנות עבודה, חוות כלא , מושבות עונשין, יחידה צבאית עונשית והגליה.
היסטוריה.
עבודת עונשין היא סוג של עבודת כפייה שמשתמשת כאמצעי נוסף של ענישה מעבר למאסר בלבד. עבודת עונשין מחולקת ל-2 סוגים:
לפעמים הרשויות הופכות את עבודות הכלא העונשיות לעבודת תעשייה, בין היתר בהקמת חווה חקלאית או בית מלאכה בבתי הסוהר. במקרים כאלו, השאיפה לקבלת רווח על עבדותם היצרנית של האסירים עשויה אף לבטל את עבודת העונשין או את ההשכלה המחודשת של האסירים. כך, האסירים פחות ינוצלו, ולא יעבדו בעבודה זולה, כגון עבדות. לאחר חישוב כל ההוצאות וההכנסות, הרווח עשוי להיות זעיר.
מצד שני, למשל בבתי הכלא בתקופה הוויקטוריאנית, בדרך כלל, האסירים נאצלו לעבוד על גלגל ההליכה . בחלק מהמקרים זו הייתה עבודה פרודוקטיבית לטחינת תבואה. במקרים אחרים, גלגל ההליכה לא שימש לשום מטרה. עונשים דומים לגלגל ההליכה, היו הפעלת מכונת הארכובה , או נשיאת כדורי תותח. עבודות חצי-עונשיות כללו גם קטיף אלון, וייצור חומר איטום לאוניות מפרשים, בשימוש חבל זפת ישן.
עבודת עונשין בבתי הסוהר.
במספר מערכות עונשין יש לאסירים אפשרות לעבוד. זה עשוי לשרת מספר מטרות:
במאה ה-20, בבתי הכלא הבריטים, העבודה הקלאסית הייתה תפירת שקיות דואר. מאוחר יותר, העבודה כללה גם תחומים אחרים כגון הנדסה, ייצור רהיטים, פרסום עיתונאי, תיקון כיסאות גלגלים וייצור תמרורים. עם זאת, עבודות אלו אינן זמינות באופן נרחב, ואסירים רבים עובדים במשימות תחזוקה בבתי הסוהר, כגון במטבח הכלא, או עובדים בעבודות הרכבה לא מיומנות שלא עוזרות לאסיר לקראת יציאתו מבית הסוהר, כגון במכבסת הכלא. בבתי הסוהר בארצות הברית, האסירים עבדו בייצור לוחיות רישוי, אם כי בוצעה באזורים מסוימים. קיימת מחלוקת בהאם יש עדיין לתת לאסירים לעבוד, גם אם הכלא המדובר הופרט. רבים מבתי הסוהר המופרטים קיימים בדרום ארצות הברית, כאשר רק כ-7% מאוכלוסיית האסירים נמצאים במוסדות בבעלות פרטית. חוק אשורסט-סומנר אוסר על ייצוא המוצרים שמיוצרים על ידי עבודות אסירים בבתי סוהר שהופרטו.
הופעת הייצור האוטומטי במאה ה-20 וה-21 צמצמה את זמינותם של עבודות פיזיות לא מיומנות לאסירים.
ONE3ONE Solutions, לשעבר היחידה לתעשיות בתי הסוהר בבריטניה, הציעה פיתוח מוקדי כלא פנימיים.
עבודת מאסר
עבודת כלא
אברהם ישכר בער איזקסון
רבי אברהם ישכר בער (בערל) איזקסון (כ"ו בניסן תרנ"ד - סיון תש"ד) היה רבה של פוינילה דה סוב מונטה, רומניה ופעיל ציוני.
קורות חיים.
נולד לרבי שלמה איזקסון, רבה של רומאן, ולסימא רייזל, בתו של רבי מאיר מקרעטשניף. נשא לאשה את מרים פעסיל, בתו של רבי ישראל חיים פרידמן מחבר הספר 'ליקוטי מהרי"ח', בין 1918 ל-1920 עמד בראשות ישיבה שהקים ברומאן, בשנת תרפ"ד נבחר לרבה של קהילת חסידי קאסוב בפוינילה דה סוב מונטה, לצידו של רבי ברוך הגר שהיה רבם של חסידי ויז'ניץ בעיירה, על אף המתיחות בין החסידויות, בעיירה עצמה לא הייתה מחלוקת והקשרים בין הרבנים היו טובים. בשנת תרצ"ד החל לעורר את יהודי מרמורש לעלות לארץ ישראל והקים לשם כך אגודה ציונית חרדית, רבי אברהם נסע לפריז כדי להיפגש עם הברון רוטשילד ולגייסו לטובת האגודה שהקים, כמו כן נפגש גם עם נציגי פיק"א.
בי"ב בסיון תרצ"ג כינס ועידה של האגודה ובה השתתפו רבי יקותיאל יהודה טייטלבוים, הרב דוד שפרבר ודוקטור יוסף פישר.
חרף ההתנגדות לציונות בקרב החוגים החרדיים אז, קיבל הרב איזקסון את ברכותיהם של רבי ישראל הגר, רבי חיים הגר (השני) מקוסוב ורבי יואל טייטלבוים שאף כתב לאגודה שבראשותו מכתב תמיכה.
באייר תרצ"ה, 1935 עלו למעלה ממאתיים תושבי מרמרוש לארץ והתיישבו ברחובות ובראשון לציון, בסיון של אותה שנה ביקר בארץ ישראל ופעל מול הסוכנות היהודית לארגון עליית שאר יהודי מרמורש ולקליטתם של העולים הטריים, קליטתם של עולי מרמרוש בארץ נתקלה בקשיים גדולים ולאחר כשלוש שנים חזרו חלק מהעולים ובהם הרב איזקסון לארץ מוצאם, הרב איזקסון נספה באושוויץ בסיון תש"ד.
ילדיו הם ישראל חיים - נספה בשואה, ויחיאל יהודה - רבה של שכונת אחוזה בחיפה ורב בלוס אנג'לס.
הסנאט של האיטי
הסנאט של האיטי (בצרפתית: Sénat; בקריאולית האיטית: Sena) הוא הבית העליון של הפרלמנט של האיטי. הסנאט מורכב משלושים מושבים, שלושה מושבים מכל אחד מעשרת מחוזות האיטי.
הסנאטורים נבחרים בהצבעה עממית לתקופה של שש שנים, ושליש מהם נבחרים לשנתיים. הסנאטורים יכולים להתמודד ולהיבחר ללא הגבלת פעמים.
כדי להיבחר כסנאטור, אדם חייב להיות יליד האיטי שמעולם לא ויתר על אזרחותו, מעל גיל שלושים, להתגורר במחוז מטעמו הוא מתמודד מעל 4 שנים, ובעל קרקע.
היסטוריה.
לאחר הבחירות בשנת 2000, עשרים ושישה מתוך עשרים ושבעה המושבים היו של מפלגת פאנמי לאוואלאס של ז'אן ברטרנד אריסטיד.
לפני הקמת מחוז ניפס בשנת 2003 היו עשרים ושבעה מושבים בסנאט.
הסנאט לא נפגש לאחר הפלת ממשלת אריסטיד בפברואר 2004. ממשלה זמנית הוקמה בעקבות המרד, והסנאטורים ממפלגתו של טריסטיד לא הוכרו בתקופה זו. הסנאט הוקם מחדש והבחירות נערכו ב-21 באפריל 2006.
בשנת 2015 הצטמצם הסנאט לעשרה חברים בלבד ולשכת הצירים נסגרה מכיוון שהבחירות להחלפת שליש מהסנאטורים וכל הצירים בשנת 2013 עוכבו ללא הגבלת זמן וגרמו לסנאטורים ולצירים לסיים את כהונם בינואר 2015. בבחירות לפרלמנט בשנת 2015 נבחרו מחדש הסנאטורים והכל חזר לקדמותו.
יחסי איטליה–אלג'יריה
יחסי איטליה–אלג'יריה הם יחסי החוץ בין הרפובליקה הדמוקרטית העממית של אלג'יריה לרפובליקה של איטליה.
לשתי המדינות יש קשר חזק, והחלק הצפוני של אלג'יריה כיום היה בעבר טריטוריה של האימפריה הרומית אשר הייתה במקור בשטחי איטליה של ימינו. כמה אתרים היסטוריים באלג'יריה הם עדות לתקופה ההיא, כמו האתרים הארכאולוגיים של ג'ימילה ותיפאזה שהוכרזו על ידי אונסק"ו כאתרי מורשת עולמית. בשל מורשות היסטוריות, יחסי איטליה ואלג'יריה נתפסים כחשובים ליציבות באזור.
שתי המדינות חברות באיחוד מדינות הים התיכון.
היסטוריה.
לאחר שסיפחה האימפריה הרומית את קרתגו, ששלטה גם בצפון אלג'יריה, הממשל הרומי פיתח ממסד תרבותי חזק בשטחי אלג'יריה, שנותר מורגש היטב באלג'יריה כיום.
במהלך הכיבוש הצרפתי של אלג'יריה הגיעו מתיישבים איטלקים-צרפתים כחלק מהשליטה הקולוניאלית הצרפתית באלג'יריה אשר הפכו לחלק מאוכלוסיית הפייה-נואר, והם פיתחו השפעה תרבותית משמעותית על החברה האלג'ירית. הם נאלצו לעזוב באלימות עם עצמאותה של אלג'יריה בשנת 1962.
יחסים מודרניים.
איטליה הייתה תומכת חזקה ביציבותה של אלג'יריה לאחר עשור של מלחמת האזרחים האלג'יראית, וסיפקה מודיעין לממשלת אלג'יריה במלחמתה באסלאמיסטים.
לטענת ראש ממשלת איטליה מתאו רנצי, היחסים בין איטליה לאלג'יריה הם יחסים "אסטרטגיים".
איטליה ואלג'יריה פעלו להעמקת הקשר בין שתי מדינות, בעיקר שיתופי פעולה כלכליים ואנרגיה.
היברידי פלאג-אין
ישיבת ההסדר קריית גת
ישיבת ההסדר קריית גת היא ישיבת הסדר, שנוסדה בשנת תשס"ו (2007) על ידי הרב שלמה לוי, ונמצאת בקריית גת. בראש הישיבה עומד הרב שמעון פרץ.
היסטוריה.
הישיבה נוסדה בשנת ה'תשס"ו בקריית גת על ידי הרב שלמה לוי על מנת לקרב רחוקים ולהתחבר לציבור הרחב, ובמטרה לבנות אנשים מלאים אהבה לקב"ה, ומתוך כך לתורה לעם ישראל ולארץ ישראל.
בשנת תשע"ה מינה הרב שלמה לוי את הרב שמעון פרץ לתפקיד ראש הישיבה, והרב לוי התמנה לנשיא הישיבה.
לאחר פטירתו של הרב אלישע וישליצקי, הוקם גמ"ח המחלק סלי מזון למשפחות נזקקות בעיר. סמוך לישיבה נמצאת קהילת "באר אורה", המורכבת בעיקר מבוגרי הישיבה, ובראשה עומד ראש הישיבה.
בתחילה מוטו הישיבה היה "תורה עם נשמה", ולאחר מכן הוא השתנה ל"תורה עם אהבה".
הישיבה מוציאה לאור את ספרי ראש הישיבה הרב שמעון פרץ, ביניהם "חיי אורה" על המגילות, "ואהבת" על אהבת ישראל ועוד.
דרכה של הישיבה.
הישיבה מדגישה את עבודת ה' ולימוד תורה מתוך אהבה וחירות. יעדיה של הישיבה הם עבודת ה' בשמחה מתוך אהבת ה', אהבת עם ישראל, אהבת תורה ומסירות ללימוד תורני בעומק וברוחב. מטרת הישיבה היא לגדל אנשי תורה ועבודה, תלמידי חכמים, ואנשי הלכה המחוברים לעם ישראל.
בישיבה נבנתה תוכנית לימוד הנקראת "יסודות", הבנויה על לימוד תנ"ך, משנה, גמרא, הלכה ואמונה בשיעור א', במטרה לנצלה טוב ככל הניתן ועם ידע רב במגוון תחומים. התוכנית מאפשרת לתלמידים להשתלב בצורה הטובה ביותר בלימוד העיון המוצג בפניהם.